स्कूटर से आए दो लोग फेंककर चले गए, आरोपी गिरफ्त में, पुलिस ने शांति बनाए रखने की अपील की
दिल्ली के वेलकम इलाके में एक मंदिर के बाहर सड़क पर शुक्रवार को भैंस का कटा हुआ सिर मिला। घटना के सिलसिले में दिल्ली के बाबरपुर निवासी दो आरोपियों अजीम (27) और 16 साल के एक लड़के को पकड़ लिया गया है। डीसीपी ईस्ट जॉयHead of buffalo found near temple in Delhi minor among 2 detained
दिल्ली के वेलकम इलाके में एक मंदिर के बाहर सड़क पर शुक्रवार को भैंस का कटा हुआ सिर मिला। घटना के सिलसिले में दिल्ली के बाबरपुर निवासी दो आरोपियों अजीम (27) और 16 साल के एक लड़के को पकड़ लिया गया है।
डीसीपी ईस्ट जॉय टिर्की ने कहा, शुक्रवार शाम करीब साढ़े पांच बजे एक कॉलर ने वेलकम पुलिस स्टेशन को सूचना दी कि यहां वेस्ट गोरखपार्क के नाला रोड स्थित मंदिर के बाहर सड़क पर भैंस का कटा हुआ सिर मिला है।
स्कूटर पर लेकर आए थे भैंस का कटा हुआ सिर
पुलिस के मुताबिक, स्कूटर पर सवार दो लड़के भैंस का कटा हुआ सिर लेकर आए और मंदिर के बाहर फेंककर चले गए। डीसीपी ने बताया कि कटे हुए सिर को तुरंत पुलिस ने अपने कब्जे में ले लिया और घटनास्थल से हटा दिया।
पुलिस ने लोगों से इलाके में शांति बनाए रखने की अपील की है और किसी भी तरह की अफवाहें न फैलाने की बात कही।
दो आरोपी पकड़े गए, मामला दर्ज
पूरे मामले में दो आरोपियों की पहचान कर ली गई है और उन्हें अरेस्ट कर लिया गया। पुलिस ने आरोपियों के खिलाफ धारा 153 ए (धर्म, जाति, जन्म स्थान, निवास, भाषा, आदि के आधार पर विभिन्न समूहों के बीच दुश्मनी को बढ़ावा देना), 295 ए (किसी भी वर्ग की धार्मिक भावनाओं को अपमानित करने के इरादे से जानबूझकर और दुर्भावनापूर्ण कार्य करना) के तहत मामला दर्ज किया गया है।
यह खबर भी पढ़ें...
मुंबई की सोसाइटी में बकरा लाने पर विवाद:लिफ्ट से दो बकरे ले जाता दिखा परिवार; लोगों का आरोप- कुर्बानी के लिए लाए
महाराष्ट्र के मुंबई के मीरा रोड इलाके में विनय नगर सोसाइटी में एक परिवार दो बकरे ले आया। जैसे ही दो लोग बकरे लेकर लिफ्ट से निकले, तो लिफ्ट के पास लगे कैमरे में ये घटना कैद हो गई।वीडियो सामने आते ही सोसाइटी के नाराज लोगों ने प्रदर्शन किया। लोगों ने आरोप लगाया कि ये बकरे कुर्बानी देने के लिए लाए गए थे। पुलिस ने इस मामले में 11 लोगों के खिलाफ मामला दर्ज किया है। पढ़ें पूरी खबर...